འོན་ཀྱང་རྒྱ་གར་གྱི་ཡུལ་ནས་མཁའ་འགྲོ་མ་དག་གདན་འདྲེན་རྒྱུ་ལྟ་ཅི།ཁོང་ཅག་སྡོད་སའི་གནས་དང་ཡུལ་དག་ལ་འགྲོ་བར་ཡང་འཛེམ་དོགས་བྱེད་སྲོལ་ཡོད་པར་གཏམ་རྒྱུད་གསེར་ཐང་དུ་འདི་ལྟར་གསུངས་འདུག་སྟེ།མཎིཀཎྜན་བྱ་བའི་གྲོང་དེར་མཁའ་འགྲོ་མ་མང་ཟེར་ནས་འགྲོ་བ་ལ་ཡང་འཇིགས་པར་བལྟ།མཁའ་འགྲོ་མ་ནི་རང་རེའི་སེམས་ལ་འཆར་ཚུལ་དང་ཡེ་མི་འདྲ།བུད་མེད་ངན་སྔགས་ཤེས་ཤིང་མི་ཤ་ཟ་བ་སོགས་བྱེད་པའི་མ་རུང་མཐར་ཐུག་ཤིག་ལ་འདོདཅེས་དང་།མཁའ་འགྲོ་མ་ཡོད་ཟེར་བའི་ཁྱིམ་སྡེ་ཚོ་ལ་རྒྱ་གར་པ་རྣམས་འགྲོ་ཡང་མི་ཕོདཔརབུད་མེད་ཅིག་ལ་ཁྱོད་ཌཱཀི་ནི་ཡིན་སྨྲས་ན་སྲོག་འདོར་བའི་ཚོད་དུ་འཛིང་ངེསཞེས་རང་རེའི་བུད་མེད་ཚོ་ཁྱོད་མཁའ་འགྲོ་མ་ཞིག་རེད་བརྗོད་པ་ལས་ལྡོག་ཟླ་ཁོ་ནར་སོང་ཞིང་།དེ་ནི་ད་ལྟའི་རང་རེའི་བུད་མེད་ཅིག་ལ་ཁྱོད་ནི་སྨད་འཚོང་མ་རེད་ཅེས་བརྗོད་པ་བཞིན་ཧ་ཅང་སྡུག་ཆགས་ཤིག་ཏུ་ལྟ་ཡི་ཡོད་འདུག